2013 թ. ներքաղաքական կյանքում, առավել հատկանշական երևույթներից էր քաղաքացիական ակցիաների քանակական և որակական կտրուկ աճը: Հիմնականում երիտասարդության նախաձեռնությամբ բողոքի ցույցերը, հանրահավաքները, եթե նախորդ տարիներին բնապահպանության ոլորտին էին միայն նպատակաուղղված, ապա այս տարի ընդգրկեց ժողովրդի շահերի պաշտպանության այլևայլ ոլորտներ: Հատկապես տպավորիչ էր ներքաղաքական տրանսպորտի ուղեվարձի բարձրացման դեմ ուղղված երիտասարդության կազմակերպված պայքարը, ինչն իր պտուղները տվեց. քաղաքապետարանը ստիպված էր չեղյալ հայտարարել իր իսկ որոշումը: Այսօր էլ քաղաքացիական նոր շարժում է ուրվագծվում պարտադիր կենսաթոշակային համակարգին անցնելու կառավարության որոշման դեմ: